Børgefjell

Børgefjell, sørsamisk Byrkije, er eit fjellområde i indre område sør på Helgeland i Nordland og nordlege område av Trøndelag. Fjellområdet ligg i kommunane Grane og Hattfjelldal i Nordland og Røyrvik i Trøndelag. Børgefjell nasjonalpark utgjer ein del av fjellområdet. Det høgaste punktet er Kvigtinden på 1699 meter over havet.

Det har vore samisk reindrift i området i minst 500 år, og det finst fleire samiske kulturminne som bustader og fangstanlegg her. Rundt byrjinga av 1800-talet byrja også norske gardbrukarar å slå seg til her.

Børgefjell blir framleis brukt til tamreindrift. Vest-, aust- og søromåda av den noverande nasjonalparken blir mest brukt til sommarbeite, medan nordområda kan vera beite heile året.

Kjelder

Kategori:Fjellkjeder i Noreg
Kategori:Fjell i Nordland
Kategori:Fjell i Trøndelag
Kategori:Geografi i Grane
Kategori:Geografi i Hattfjelldal
Kategori:Geografi i Røyrvik